  Майя Бывальцева 26-тӥ пӧсьтолэзе Удмуртиын выль коронавирус инфекциен эшшо 25 адями черлаз. Со сярысь улосвыл тӧролэн но кивалтэтлэн «ВКонтакте» мерлыко вотэсысь огиназ ивортӥзы. Висёнэз Ижкарысь 17 улӥсьёслэсь, Дэри ёросысь вить адямилэсь шараязы. Быдэн одӥг учыр Дэбес, Каракулино ёросъёсын но Глазкарын шараязы. 18 адями йӧназ, соосты доразы лэзизы. Туннэ нуналлы Удмуртиын коронавирус инфекциен черлан 2 сюрс 279 учыр лабораториосын зэматэмын. Черламъёс пӧлысь 1 сюрс 722 адями йӧназ, 43 адями кулӥз. Та дыре 13-азлэн висисьёслэн тазалыксы секыт лыдъяське. Тулыспалысен элькунын коронавируслы 188 сюрс 700 эскеронъёс ортчытӥзы. Тегъёс: Тазалык Ижкар висён Удмуртия коронавирус  